
AVIZ

asupra propunerii legislative pentru modificarea şi completarea Decretului-lege nr.118/1990 – privind acordarea unor drepturi persoanelor persecutate din motive politice
În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr. 34/2005, Comisia pentru muncă şi protecţie socială a fost sesizată, pentru dezbatere şi avizare, cu propunerea legislativă pentru modificarea şi completarea Decretului-lege nr.118/1990 – privind acordarea unor drepturi persoanelor persecutate din motive politice, trimisă comisiei cu adresa nr. P.L.-X 591 din 28 noiembrie 2005.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 13 decembrie 2005.
În urma dezbaterilor, membrii comisiei au hotărât, cu majoritate de voturi, 
avizarea negativă a propunerii legislative întrucât aceasta în forma propusă de iniţiatori nu poate pune capăt practicilor neunitare ale comisiilor pentru aplicarea acestui act normativ. De asemenea, şi Constituţia prevede la art.138 alin.(5) că “Nici o cheltuială bugetară nu poate fi aprobată fără stabilirea sursei de finanţare.”

